wickkiey/tamil-wikipedia-markdown huggingface dataset:
# வித்தல்ராவ் விகே பாட்டீல்



**வித்தல்ராவ் ஏக்நாத் ராவ் விகே பாட்டீல்** (*Vithalrao Eknath Rao Vikhe Patil*) இந்தியாவைச் சேர்ந்த ஒரு தொழிலதிபர் ஆவார். மகாராட்டிரா மாநிலத்தின் அகமதுநகர் மாவட்டத்தில் உள்ள உலோனி நகரத்தில் கூட்டுறவு துறையின் உதவியுடன் முதல் சர்க்கரை ஆலையை இவர் நிறுவினார். வணிக மேலாண்மை மற்றும் கிராமப்புற மேம்பாட்டு நிறுவனத்தால் உருவாக்கப்பட்ட தொழில்கள் மற்றும் நிறுவனங்களின் குழுவையும் இவர் நிறுவினார். பத்மசிறீ டாக்டர் விட்டல்ராவ் விகே பாட்டீல் அறக்கட்டளையின் மருத்துவக் கல்லூரி மற்றும் மருத்துவமனை, மற்றும் பத்மசிறீ டாக்டர் விட்டல்ராவ் அறக்கட்டளையின் கீழ் செயல்படும் பத்மசிறீ டாக்டர் விட்டல்ராவ் விகே பாட்டீல் சககாரி சகர் கர்கானா நிறுவனம் போன்றவை இதற்குரிய சான்றுகளாகும். இந்திய அரசாங்கம் 1961 ஆம் ஆண்டு, தேசத்திற்கு இவர் செய்த சேவைகளுக்காக நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது. இவரது மகனும், நாடாளுமன்ற உறுப்பினரும், முன்னாள் அமைச்சருமான பாலாசாகேப் விகே பாட்டீல் பத்ம பூசண் விருது பெற்றவர் என்பதும் குறிப்பிடத்தக்கதாகும்.
# சிவிந்தர் மோகன் சிங்



**சிவிந்தர் மோகன் சிங்** (*Shivinder Mohan Singh*) இந்தியாவைச் சேர்ந்த ஒரு தொழிலதிபர் ஆவார். போர்டிசு சுகாதார சேவை என்ற சங்கிலித் தொடர் மருத்துவமனைகள் , ரெலிகேர் என்ற இந்திய முதலீடு மற்றும் நிதிச் சேவைகள் நிறுவனம், மற்றும் ரான்பாக்சி ஆய்வகங்கள் எனப்படும் இந்திய பன்னாட்டு மருந்து நிறுவனம் ஆகியவற்றின் முன்னாள் பில்லியனர் ஆவார். இந்திய நிறுவனமான போர்டிசு சுகாதார சேவை மருத்துவமனையில் சிங் அந்நிறுவனத்தின் நிர்வாகமல்லாத துணைத் தலைவராக இருந்தார். தற்போது தனது சகோதரர் மல்விந்தர் மோகன் சிங்குடன் நம்பிக்கை மீறல் குற்றத்திற்காக கைது செய்யப்பட்டுள்ளார். இவர்கள் இருவர் மீதும் பல்வேறு மோசடி வழக்குகள் உள்ளன.  

## ஆரம்ப கால வாழ்க்கை
சிங், மருத்துவர். பிரவீந்தர் சிங்கின் மகனும், ரான்பாக்சி ஆய்வகங்களின் நிறுவனர் பாய் மோகன் சிங்கின் பேரனும் ஆவார், சப்பான் மருந்து தயாரிப்பாளரான டெய்ச்சி சாங்கியோவின் ஒரு பிரிவாக இருந்த சன் மருந்து நிறுவனத்துடன் ரான்பாக்சி இணைக்கப்பட்டது.  

## வணிக வாழ்க்கை
சிங் மற்றும் அவரது சகோதரர் மல்விந்தர் மோகன் சிங் 1999 ஆம் ஆண்டில் இவர்களின் தந்தையின் மரணத்திற்குப் பிறகு ரான்பாக்சியில் 33.5% பங்குகளைப் பெற்றனர். ஏப்ரல் 2015 ஆம் ஆண்டு ஏப்ரலில் இவர்கள் 2.5 பில்லியன் டாலர் நிகர மதிப்புடன் முப்பத்தைந்தாவது பணக்கார இந்தியர்களாக இருந்தனர்.  

## கல்வி
சிங் தி டூன் பள்ளியில் பயின்றார், பின்னர் தில்லியில் உள்ள செயின்ட் இசுடீபன் கல்லூரியில் கணிதத்தில் ஆனர்சு பட்டம் பெற்றார்; அமெரிக்காவில் உள்ள டியூக் பல்கலைக்கழகத்தின் ஃபுகுவா வணிகப் பள்ளியில் சுகாதாரத் துறை நிர்வாகத்தில் நிபுணத்துவத்துடன் எம்பிஏ பட்டம் பெற்றார்.  

## தனிப்பட்ட வாழ்க்கை
சிங் தனது மனைவி அதிதி எசு. சிங் மற்றும் அவர்களது நான்கு மகன்களுடன் புது தில்லியில் வசிக்கிறார். செப்டம்பர் 24 ஆம் தேதியன்று, போர்டிசு மருத்துவமனையின் ஆண்டு பொதுக் கூட்டத்தின் போது, சிங் தனது பதவி விலகலை அறிவித்தார். மருத்துவமனை சங்கிலியின் கட்டுப்பாட்டை அவரது சகோதரரிடம் ஒப்படைத்தார்.  

## கைது
நவம்பர் 1, 2019 ஆம் ஆண்டு நவம்பர் மாதம் முதல் தேதி சகோதரருடன் சிங் கைது செய்யப்பட்டார். நீதிமன்றக் காவல் 14 நவம்பர் 2019 வரை நீட்டிக்கப்பட்டது. டிசம்பர் 12, 2019 அன்று, தில்லி நீதிமன்றம் ரெலிகேர் இந்திய முதலீடு மற்றும் நிதிச் சேவைகள் நிறுவனத்தின் ) நிதியை தவறாகப் பயன்படுத்தியது தொடர்பான வழக்கில் இவரது சாமீன் மனுவை நிராகரித்தது.
# மொ. பழனியாண்டி

**மொ. பழனியாண்டி** (*M. Palaniyandi*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் திருவரங்கம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2021 | திருவரங்கம் | திமுக | 47.89 |  |
# துடி அணை


**துடி அணை** (*Dhuty Dam*), அதிகாரப்பூர்வமாக **துதி வீர்** என அழைக்கப்படுகிறது. இந்திய மாநிலமான மத்தியப் பிரதேசத்தின் பாலகாட் மாவட்டத்தில் லாம்டாவிற்கு அருகில் வைங்கங்கா ஆற்றின் மீது ஒரு திசை திருப்பும் பணியை மேற்கொள்கிறது. 1923 ஆம் ஆண்டு பிரிட்டிசு கட்டிட பொறியாளர் சர் சார்சு மோசு காரியட்டின் மேற்பார்வையின் கீழ் கட்டப்பட்டது.அணையின் ஓரங்களில் இரண்டு கால்வாய்கள் உள்ளன. கிழக்குப் பகுதியில் உள்ள கால்வாய் லாம்டாவிற்கும், மேற்குப் பகுதியில் உள்ள கால்வாய் லால்பராவிற்கும் பாசனம் அளிக்கிறது.  

கட்டமைப்பு 2003 மீட்டர் மற்றும் 11.8 மீட்டர் உயரம் கொண்டது.
# பிரசியோடைமியம்(III) அசிட்டேட்டு



**பிரசியோடைமியம்(III) அசிட்டேட்டு** (*Praseodymium(III) acetate* ) Pr(O<sub>2</sub>C<sub>2</sub>H<sub>3</sub>)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பிரசியோடைமியத்தின் நேர்மின் அயனிகள் மூன்றும் மூன்று அசிட்டேட்டு குழுக்கள் எதிர்மின் அயனியாகவும் இணைந்து இந்த கனிம வேதியியல் உப்பு உருவாகிறது. பொதுவாக ஒரு இருநீரேற்றாக பிரசியோடைமியம்(III) அசிட்டேட்டு உருவாகிறது. Pr(O<sub>2</sub>C<sub>2</sub>H<sub>3</sub>)<sub>3</sub>·2H<sub>2</sub>O என்பது இந்த இருநீரேற்றின் மூலக்கூற்று வாய்ப்பாடாகும்.  

## தயாரிப்பு
அசிட்டிக் அமிலமும் பிரசியோடைமியம்(III) ஆக்சைடும் சேர்ந்து வினைபுரிவதால் பிரசியோடைமியம்(III) அசிட்டேட்டு உருவாகிறது.:  

:<math>\mathsf{6CH_3COOH + Pr_2O_3 \ \xrightarrow{T}\ 2Pr(CH_3COO)_3 + 3H_2O}</math>  

பிரசியோடைமியம்(III) கார்பனேட்டு மற்றும் பிரசியோடைமியம்(III) ஐதராக்சைடு சேர்மங்களையும் இதற்காகப் பயன்படுத்தலாம்:  

:<math>\mathsf{6CH_3COOH + Pr_2(CO_3)_3 \ \xrightarrow{T}\ 2Pr(CH_3COO)_3 + 3H_2O + 3CO_2}</math>↑  
:<math>\mathsf{6CH_3COOH + 2Pr(OH)_3 \ \xrightarrow{T}\ 2Pr(CH_3COO)_3 + 6H_2O}</math>  

## சிதைவு
இருநீரேற்றை சூடாக்கும்போது அது நீரிலியாகச் சிதைந்து, பின்னர் பிரசியோடைமியம்(III) ஆக்சியசிட்டேட்டாக மாறி (PrO(O<sub>2</sub>C<sub>2</sub>H<sub>3</sub>)) பிறகு பிரசியோடைமியம்(III) ஆக்சிகார்பனேட்டாகவும், கடைசியில் பிரசியோடைமியம்(III) ஆக்சைடாகவும் சிதைகிறது.
# வானொலி ( இதழ்)


**வானொலி** என்பது மாதம் இருமுறை வெளிவந்த தமிழ் இதழாகும். இது வானொலியின் நிகழ்ச்சி நிரலையும், தேர்ந்தெடுக்கப்பட்ட வானொலி பேச்சுக்களின் எழுத்து வடிவத்தையும், வரவிருக்கும் இரண்டு வாரங்களுக்கு என்னென்ன நிகழ்ச்சிகள் ஒலிபரப்பாகும் என்ற விபரமும், ஏனைய தகவல்களும் இந்த இதழில் இடம் பெற்றன. இந்த இதழ் தமிழில் மட்டுமல்லாமல் தெலுங்கில் *வாணி*, ஆங்கிலத்தில் *இந்தியன் லிசனர்*, உருதுவில் *ஆவாஸ்*, இந்தியில் *சாரங்* என்ற பெயர்களில் வெளிவந்தது. இந்தியின் சாரங் பிற்காலத்தில் *ஆகாஷ் வாணி* என்று மாற்றப்பட்டது.  

## வரலாறு
இந்த இதழ் 1938 சூன் முதல் 1987 ஏப்ரல் முதல் சுமார் 50 ஆண்டுகள் சென்னை வானொலி நிலையதில் இருந்து வெளிவந்தது. இரண்டாம் உலகப் போரின் காரணமாக தற்காலிகமாக திருச்சிராப்பள்ளிக்கு தற்காலிகமாக இடம் பெயர்ந்து பின்னர் மீண்டும் சென்னையில் இருந்து வெளிவந்தது. வானொலி இதழ் முதல் இரு ஆண்டுகள் மாதம் ஒருமுறை, இருமுறை, முன்முறை என பலவாறு வெளிவந்தது. 1940கள் முதல் மாதம் இருமுறை என வெளியானது.  

இந்த இதழின் ஆசிரியர் சென்னை வானொலி நிலையத்தின் இயக்குநர் ஆவார். ஆனால் உதவி ஆசிரியராக இருப்பவரே உண்மையான ஆசிரியர். அவ்வகையில் இதன் முதல் பொறுப்பாசிரியக டி. கே. சி.யின் மகனான தீபன் (எ) தெ. சி. தீர்த்தாரப்பன் இருந்தார். இரண்டாம் உலகப் போரை முன்னிட்டு திருச்சிராபள்ளிக்கு வெளியீட்டு இடம் மாறியபோது அங்கே ஊழியராக இருந்த சிட்டி பெ. கோ. சுந்தரராஜன் பொறுப்பாசிரியராக செயல்பட்டார். இதழின் இறுதி காலத்தில் சுமூகன் என்பவர் பொறுப்பாசிரியராக இருந்தார்.
# வேட்டையாடுதலுக்கான எதிர்ப்பு

நடைபெற்ற வேட்டையாடுதலுக்கு எதிரான அணிவகுப்புப் போராட்டம்]]  
**வேட்டையாடுதலுக்கான எதிர்ப்பு** (**Opposition to hunting**) என்பது வேட்டையாடும் செயலை எதிர்க்கும் நபர்களாலும் குழுக்களாலும் பெரும்பாலும் வேட்டை எதிர்ப்புப் சட்டங்கள் மூலமும் சில நேரங்களில் வேட்டைத் தடுப்புச் செயற்பாடுகள் உள்ளிட்ட ஒத்துழையாமைச் செயல்களை மேற்கொள்வதன் மூலமாகவும் முன்னெடுக்கப்படுகிறது. ஒரு சட்டமானது வேட்டையாடும் செயலின் கொடூரத் தன்மையைக் கருத்தில் கொண்டு அச்செயலைத் தடுத்து நிறுத்தவோ குறைக்கவோ செய்கிறதா அல்லது வனவிலங்குகளைப் பாதுகாப்பதைக் கருத்தில் கொண்டு வேட்டையாடும் செயலை ஒழுங்குபடுத்த முற்படுகிறதா என்ற வகையில் "ஆங்கில வேட்டைச் சட்டம் 2004" (English Hunting Act 2004) போன்ற வேட்டை எதிர்ப்புச் சட்டங்கள் "அமெரிக்க கடல் பாலூட்டி பாதுகாப்புச் சட்டம்" (American Marine Mammal Protection Act) போன்ற பாதுகாப்புச் சட்டங்களில் இருந்து பொதுவாக வேறுபடுகின்றன. எனினும் அருகிவரும் விலங்குகள் வேட்டையாடப்படுவதைத் தடுக்கும் சில குறிப்பிட்ட சட்டங்களில் இந்த வேறுபாடு மங்கலாகிவிடுகிறது.  

பொழுதுபோக்கிற்காக வேட்டையாடுவது என்பது கொடூரமானது என்றும் தேவையற்றது என்றும் அறமற்றது என்றும் விலங்குரிமை ஆர்வலர்கள் வாதிடுகின்றனர். வேட்டையாடுவதால் வேட்டையாடப்படும் விலங்குகளுக்கு ஏற்படும் வலி, துன்பம், கொடுமை ஆகியவற்றை தங்கள் எதிர்ப்புக்கான அடிப்படைக் காரணிகளாக அவர்கள் சுட்டுகின்றனர்.  

## இவற்றையும் காண்க
- விலங்கு நலன்
- விலங்கினவாதம்

## மேற்கோள் தரவுகள்

## வெளியிணைப்புகள்
- The Science and Sociology of Hunting: Shifting Practices and Perceptions in the United States and Great Britain from The State of the Animals II: 2003
- American Hunt Saboteurs Association
- Bath and Bristol Hunt Sabs
- League Against Cruel Sports, anti-hunting page
- The Hunt Saboteurs Association
# கம்போங் தீமா எஸ்.கே.சி.



**கம்போங் தீமா எஸ்.கே.சி.** (மலாய்: *Kg Timah SKC*; ஆங்கிலம்: *SKC Kg Timah*; சீனம்: 公斤天马SKC); என்பது மலேசியா, சிலாங்கூர், உலு சிலாங்கூர் மாவட்டம் (*Hulu Selangor District*), புக்கிட் பெருந்தோங் (*Bukit Beruntung*) நகர்ப் பகுதிக்கு அருகில் உள்ள ஒரு கிராமம். இந்த கிராமத்தைச் சுற்றிலும் நிறைய ஈயக் குட்டைகள் உள்ளன.  

மலேசியத் தலைநகரமான கோலாலம்பூரில் இருந்து 54 கி.மீ.; ரவாங் நகரில் இருந்து 20 கி.மீ; வட மேற்கே உள்ளது.  

இந்த கிராமத்திற்கு மிக அருகாமையில் உள்ள நகரங்கள் புக்கிட் பெருந்தோங், புக்கிட் செந்தோசா (*Bukit Sentosa*); அதற்கும் அடுத்த நிலையில் அருகிலுள்ள நகரங்கள் ராசா, (*Bandar Rasa*), செரண்டா (*Serendah*) மற்றும் பத்தாங்காலி (*Batang Kali*) நகரங்கள் ஆகும்.  

## பொது

புக்கிட் பெருந்தோங் கிராமப்புற நகர்ப் பகுதியில் இருந்து ஏறக்குறைய 6 கி.மீ. தொலைவில் கம்போங் தீமா எஸ்.கே.சி. (*Kg Timah SKC*) கிராமம் உள்ளது. இந்த கம்போங் தீமா எஸ்.கே.சி. கிராமத்தில் ஏறக்குறைய 50 கிராம வீடுகள் உள்ளன. தமிழர்கள் பெரும்பாலோர் அதிகமாக வாழ்கிறார்கள்.  

2014-ஆம் ஆண்டில் கம்போங் தீமா எஸ்.கே.சி.யில் இருந்து புக்கிட் பெருந்தோங் தாமான் பூங்கா ராயா (*Taman Bunga Raya*) வரையில் 6 கி.மீ. தொலைவிற்கு RM 9 மில்லியன் செலவில் கூட்டரசு சாலை நிர்மாணிக்கப்பட்டது.  

### போக்குவரத்து

கடந்த 20 ஆண்டுகாலமாக கம்போங் தீமா எஸ்.கே.சி. மக்கள், புக்கிட் பெருந்தோங், தஞ்சோங் மாலிம், ரவாங் போன்ற நகருக்குச் செல்ல, போக்குவரத்து வசதிகள் இல்லாமல் பெரும் சிரமத்தை அனுபவித்து வந்தனர். ஈயச் சுரங்க மணல் மேடுகளின் வழியாக கம்போங் தீமா எஸ்.கே.சி. கிராமத்திற்குச் செல்லும் சாலை அமைந்து இருந்ததால், மழைக் காலங்களில் மக்கள் பெரும் அவதியுற்றனர்.  

இருப்பினும் அங்குள்ள பொதுமக்கள் ஒன்றிணைந்து, தங்களின் அடிப்படை வசதிகளுக்காக ஓர் தன்னார்வ இயக்கத்தை உருவாக்கினர். இந்த இயக்கத்தின் வழி தங்களின் கோரிக்கைகளை முன்வைத்தனர். அத்துடன் அங்குள்ள இந்தியச் சமூக தலைவர்களின் அயராத போராட்டங்களினால் புதிய சாலை கிடைக்கப் பெற்றது.  

## வரலாறு

1940-ஆம் ஆண்டுகளில் கம்போங் தீமா எஸ்.கே.சி.யில் ஏறக்குறைய 60 ஈயச் சுரங்கங்கள் எஸ்.கே.சி. நிறுவனத்தால் (*South Kinta Consolidate Tin Mining*) தோற்றுவிக்கப்பட்டன. அனைத்தும் சிறிய அளவிலான ஈயச் சுரங்கங்கள். முன்பு கம்போங் தீமா எஸ்.கே.சி. அடர்ந்த காடுகளால் சூழப்பட்டு இருந்தது. இந்த ஈயச் சுரங்கங்களில் அதிகமான சீனர்கள் தொழில் புரிந்தனர்.  

1959-ஆம் ஆண்டில் ஈயச்சுரங்களின் செயல்பாடுகள் நிறுத்தப்பட்டன. ஈயம் மிகக் குறைவாகக் கிடைத்ததால் கம்போங் தீமா எஸ்.கே.சி. சுற்றுவட்டாரங்களில் இருந்த ஈயச் சுரங்கங்கள் மூடப்பட்டன. அத்துடன் இரண்டாம் உலகப் போர், மலாயாவில் சப்பானிய ஆக்கிரமிப்பு (*Japanese Occupation in Malaya*) மற்றும் உலக ஈயச் சந்தையின் சரிவு போன்ற காரணிகள் சுரங்கங்கள் மூடப்படுவதற்கு வழிவகுத்தன.
# சாந்தி பிரசாத் பட்



**சாந்தி பிரசாத் பட்** (*Chandi Prasad Bhatt*) (பிறப்பு: 23 சூன் 1934) 2013ல் காந்தி அமைதிப் பரிசு பெற்ற காந்தியவாதியும், சுற்றுச்சூழல் ஆர்வலர் மற்றும் சமூகச் செயற்பாட்டாளரும் ஆவர். இவர் இந்தியாவின் உத்தராகண்டம் மாநிலம், சமோலி மாவட்டம், கோபேஷ்வர் எனுமிடத்தில் 1934ல் பிறந்தவர். இவர் சுற்றுச்சூழலியல் விழிப்புணர்வுக்காக *சிப்கோ இயக்கம்* நடத்தினார்.இவர் 1982ல் சமூக ஆர்வலருக்கான ரமோன் மக்சேசே விருது பெற்றவர். 2005ல் இவருக்கு சமூக சேவைக்காக பத்ம பூசண் விருது வழங்கப்பட்டது.  
## வெளியீடுகள்
இவர் இந்தி மொழி மற்றும் ஆங்கிலத்தில் எழுதிய சில நூல்கள்:  
- Gudgudi ek samajik karyakarta ki jeewangatha :
- Parvat Parvat, Basti Basti — Publisher NBT India
- Pratikar Ke Ankur (Hindi)
- Adhure Gyan Aur Kalpanik Vishwas Par Himalaya Se Chherkhani Ghatak (Hindi)
- Future of Large Projects in the Himalaya
- Eco-system of Central Himalaya
- Chipko Experience
# தொக்லாய் தேயிலை ஆராய்ச்சி நிறுவனம்


**தொக்லாய் தேயிலை ஆராய்ச்சி நிறுவனம்** (*Tocklai Tea Research Institute*) என்பது தேயிலை மற்றும் அதன் விவசாய நடைமுறைகளை மேம்படுத்துவதற்கான இந்தியாவின் பழமையான தேயிலை ஆராய்ச்சி நிறுவனம் ஆகும். ஒரு நல்ல தேநீரின் அறிவியல் மற்றும் செயல்முறைகளை ஆராய, உலகின் மிகப் பெரிய மற்றும் பழமையான தேயிலை ஆராய்ச்சி மையமாக இது 1911 இல் நிறுவப்பட்டது. இங்குள்ள ஆய்வகங்களில் தேயிலைத் தாவர நோய்களைத் தடுக்கவும் வளர்ச்சியை ஊக்குவிக்கும் நுண்ணுயிரிகள் குறித்தும் ஆய்வுகள் மேற்கொள்ளப்படுகின்றன. இங்கு ஒரு தேயிலை அருங்காட்சியகமும் மாதிரி தேயிலை தொழிற்சாலையும் நிறுவப்பட்டுள்ளன. தேயிலை இலைகளிலிருந்து தேநீர் தயாரிக்கும் செயல் முறை காட்சிப்படுத்தப்பட்டுள்ளது.  

இந்நிறுவனம் ஜோர்ஹாட்டின் தென்கிழக்கு விளிம்பில் தொக்லாயில் அமைந்துள்ளது. இங்கு 1930ஆம் ஆண்டைய காலனித்துவ வீட்டில் பழங்கால குளிரூட்டப்பட்ட அறைகளுடன் கூடிய விருந்தினர் மாளிகையும் உள்ளது.  

## மேலும் பார்க்கவும்

- அசாம் தேயிலை
# சோனாலி குலாட்டி


**சோனாலி குலாட்டி** (*Sonali Gulati*) இந்திய அமெரிக்கரான இவர் சுதந்திர திரைப்பட தயாரிப்பாளரும், பெண்ணியவாதியும், சமூக ஆர்வலரும், கல்வியாளரும் ஆவார்.  

குலாட்டி இந்தியாவின் புது தில்லியில் வளர்ந்தார். ஆசிரிரும், ஆடை வடிவமைப்பாளருமான இவரது தாயார் இவரை சுதந்திரமாக வளர்த்தார். இவர் உலகளவில் ஐநூறுக்கும் மேற்பட்ட திரைப்பட விழாக்களில் திரையிடப்பட்ட பல திரைப்படங்களைத் தயாரித்துள்ளார். ஹிர்ஷ்ஹார்ன் அருங்காட்சியகம், பாஸ்டனில் உள்ள நுண்கலை அருங்காட்சியகம், தேசிய கலைப் பெண்கள் அருங்காட்சியகம் மற்றும் மார்கரெட் மீட் திரைப்பட விழா, பிளாக் மரியா திரைப்பட விழா, ஸ்லாம்டான்ஸ் திரைப்பட விழா,பிளாக்ஸ்டார் திரைப்பட விழா போன்ற திரைப்பட விழாக்களில் இவரது படங்கள் திரையிடப்பட்டுள்ளன.
# மகிசியர்

விலுள்ள தக்சிணேசுவர் காளி கோயிலை நிறுவிய மகிசிய குடும்பத்தைச் சேர்ந்த இராணி ராசமணி]]  
**மகிசியர் (Mahishya)** மேற்கு வங்காளத்தில் விவசாயத்தை பாரம்பரியமாக செய்து வரும் ஒரு இந்து சாதியாகும். இவர்கள் பிரிக்கப்படாத வங்காளத்தில் மிகப்பெரிய சாதியாக இருந்தனர். இவர்கள் முன்னேறிய வகுப்பினராகக் கருதப்படுகிறார்கள்.  

இவர்கள் பாரம்பரியமாக வங்காளம் மற்றும் ஒடிசா பகுதியில் வாழ்ந்தனர். இருபதாம் நூற்றாண்டின் பிற்பகுதியில், தென்மேற்கு வங்காளத்தில் இவர்கள் மிக முக்கியமான 'நடுத்தர-சாதிக்' குழுவாகவும், கிழக்கு மிட்னாபூர் மாவட்டம் மற்றும் தெற்கு 24 பர்கனாக்களில் ஆதிக்க சாதிகளாகவும் கருதப்பட்டனர். இவர்கள் முக்கியமாக தெற்கு வங்காளத்தில் வாழ்கின்றனர். குறிப்பாக பூர்பா மேதினிபூர், மேற்கு மிட்னாபூர் மாவட்டம், ஹூக்லி, தெற்கு 24 பர்கனா மாவட்டம், கிழக்கு வர்த்தமான் மாவட்டம், மேற்கு வர்த்தமான் மாவட்டம் மற்றும் ஹவுரா ஆகிய மாவட்டங்களில் வசிக்கின்றனர்.  

## புராணம்
மனுதரும சாத்திரம் போன்ற பழங்கால நூல்களின்படி, மகிசியர் என்ற சொல் ஒரு சத்திரிய தந்தைக்கும் வைசிய தாய்க்கு பிறந்த ஒருவரைக் குறிக்கிறது. இவர்கள் வானியல் அல்லது வேளாண்மை தொழிலில் ஈடுபட்டதாகக் கூறப்படுகிறது.  
## வரலாறு
இப்போது மகிசியர்கள் என்று அழைக்கப்படும் குழு முதலில் கைபர்தர்கள் அல்லது கைவர்தர்கள் என்று அறியப்பட்டது. எட்டாம் நூற்றாண்டு முதல் பதின்மூன்றாம் நூற்றாண்டு வரை, கைபர்தாகள் நிர்வாகிகளாகவும், சட்ட அதிகாரிகளாகவும் இருந்தற்கு ஏராளமான உதாரணங்கள் உள்ளன. பால ஆட்சியின் போது, பல கைவர்தர்கள், பல பிராமணர்களுடன் மாறி மாறி, அரச சபைகளில் அமைச்சர்களாக செயல்பட்டனர். பதினொன்றாம் மற்றும் பன்னிரண்டாம் நூற்றாண்டுகளில் கைபர்தர்களில் சிலர் சமசுகிருதத்தில் புலமை பெற்றவர்களாகவும் கவிதை இயற்றுபவர்களாகவும் இருந்தனர்.  

## சுதந்திர இயக்கத்தில் பங்கு
தேசியவாத இயக்கத்தில் மகிசியர்கள் முக்கியப் பங்கு வகித்த்துள்ளனர். தேசபிரான் பிரேந்திரநாத் சாஸ்மல் 1919 இல் வாரியம் விதித்த வரிகளுக்கு எதிராக மகிசியர்களை வழிநடத்தினார். இது பின்னர் மிட்னாபூரில் ஒத்துழையாமை இயக்கத்துடன் இணைந்தது. அவர் 1920 களில் கொல்கத்தாவின் நஃப்ரத் தந்தை பதவிக்கு சுபாஷ் சந்திர போஸின் போட்டியாளராக இருந்தார். உப்புச் சத்தியாகிரகத்தின் போது (1930-34) தம்லுக் மற்றும் காண்டாய் பகுதிகளில் பிரித்தானிய நிர்வாகத்திற்கு எதிராக இவர்கள் போராட்டம் நடத்தினர்.
# பிரசியோடைமியம்(III) ஐதராக்சைடு



**பிரசியோடைமியம்(III) ஐதராக்சைடு** (*Praseodymium(III) hydroxide* )  
Pr(OH)<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  
## தயாரிப்பு
அம்மோனியா நீருடன் பிரசியோடைமியம்(III) நைட்ரேட்டு சேர்த்து வினைபுரியச் செய்தால் பிரசியோடைமியம்(III) ஐதராக்சைடு உருவாகிறது:  
: Pr(NO<sub>3</sub>)<sub>3</sub> + 3 NH<sub>3</sub>·H<sub>2</sub>O → Pr(OH)<sub>3</sub>↓ + 3 NH<sub>4</sub>NO<sub>3</sub>  
## வேதிப் பண்புகள்
பிரசியோடைமியம்(III) ஐதராக்சைடு அமிலங்களுடன் வினைபுரிந்து பிரசியோடைமியம் உப்புகளைக் கொடுக்கும்.  
: Pr(OH)<sub>3</sub> + 3 H<sup>+</sup> → Pr<sup>3+</sup> + 3 H<sub>2</sub>O, for example;  
Pr(OH)<sub>3</sub> + 3CH<sub>3</sub>COOH forms Pr(CH<sub>3</sub>CO<sub>2</sub>)<sub>3</sub> + 3H<sub>2</sub>O;  
பிரசியோடைமியம்(III) ஐதராக்சைடு அசிட்டிக் அமிலத்துடன் வினைபுரிந்தால் பிரசியோடைமியம்(III) அசிட்டேட்டும் தண்ணீரும் உருவாகின்றன.
# டாமன்சாரா உத்தாமா


**டாமன்சாரா உத்தாமா** (மலாய்: *Damansara Utama*; ஆங்கிலம்: *Damansara Utama*); சீனம்: 白沙罗万达) என்பது மலேசியா, சிலாங்கூர், பெட்டாலிங் மாவட்டத்தின் புறநகர்ப் பகுதி ஆகும்.  

இந்தப் புறநகர்ப் பகுதியை டாமன்சாரா-பூச்சோங் விரைவுச்சாலை; கிழக்கில் **செக்சன் SS20** (*Section SS20*) எனவும்; மேற்கில் **செக்சன் SS21** (*Section SS21*) எனவும் இரண்டு பிரிவுகளாகப் பிரிக்கிறது. மற்றும் இந்த டாமன்சாரா உத்தாமா புறநகர்ப் பகுதி; பெட்டாலிங் மாவட்டத்தின் சுங்கை பூலோ முக்கிம் (*Sungai Buloh Mukim*) துணைப் பிரிவுக்குள் ஒரு பகுதியாகவும் உள்ளது.  

## பொது

பெட்டாலிங் ஜெயா மாநகரம்; எண்கள் இடப்பட்ட பிரிவுகளாகப் பிரிக்கப்பட்டு உள்ளது. ஒவ்வொரு பிரிவும் செக்சன் (*Section*) என்று அழைக்கப்படுகிறது.  

- **S** - கிழக்கு பெட்டாலிங் ஜெயா **(Section)**
- **SS** - மத்திய மற்றும் மேற்கு பெட்டாலிங் ஜெயா **(Sungai Way - Subang)**
- **PJU** - வடக்கு பெட்டாலிங் ஜெயா **(Petaling Jaya Utara)**
- **PJS** - தெற்கு பெட்டாலிங் ஜெயா **(Petaling Jaya Selatan)**

## வரலாறு

1970-களின் இடைக் காலப் பகுதியில் சி ஓய் சான் ஓல்டிங்ஸ் (*See Hoy Chan Holdings Sdn. Bhd*) என்ற நிறுவனத்தின் துணை நிறுவனமான பாரமவுண்ட் கார்டன் (*Paramount Garden*) நிறுவனத்தின் கீழ் டாமன்சாரா உத்தாமா கட்டுமானம் தொடங்கியது.  

முதலில் பெட்டாலிங் ஜெயாவின் **SS22** பிரிவை மட்டுமே உள்ளடக்கி இருந்தது. பின்னர் **SS22A** பிரிவு டாமன்சாரா உத்தாமா வீடமைப்புத் திட்டத்தில் சேர்க்கப்பட்டது. இந்தத் திட்டத்தில் இருபிரிவு வீடுகளும்; வளமனைகளும் கட்டப்பட்டன.  

### சாலைகள் அமைப்பின் தாக்கங்கள்

டாமன்சாரா உத்தாமா சற்று அமைதியான; ஒதுக்குப்புறமான இடமாகக் கருதப் படுகிறது. இருப்பினும், அண்மையில் இந்த நகர்ப்புறத்திற்கு அருகில்;  

- டாமன்சாரா - பூச்சோங் விரைவுச்சாலை;
- இஸ்பிரிண்ட் விரைவுச்சாலை;
- கிள்ளான் பள்ளத்தாக்கு புதிய விரைவுச்சாலை

ஆகிய மூன்று சாலை அமைப்புகள் உருவாக்கப்பட்டு விட்டன. அதனால் இங்குள்ள மக்களும் அதன் தாக்கத்தை எதிர்கொண்டு வருகின்றனர்.  

டாமன்சாரா உத்தாமாவில் வசிக்கும் பெரும்பான்மையான மக்கள் சீனர்; மலாய் இனத்தைச் சேர்ந்தவர்கள். பெரும்பாலும் நடுத்தர வருமானம் அல்லது மேல் வருமானம் கொண்டவர்கள். இவர்களில் பலர் இந்தப் பகுதியில் பல ஆண்டுகளாக வாழ்ந்து வருகின்றனர்.  

இந்த இடத்தின் அமைப்பு; மற்றும் நெடுஞ்சாலைகளுடனான நல்ல இணைப்பு போன்ற காரணங்களினால் இங்குள்ள வீடுகளின் விலையும் எப்போதும் அதிகரித்தவாறு உள்ளது.  

## போக்குவரத்து

டாமன்சாரா உத்தாமா நகர்ப் பகுதியை அணுகுவதற்கு மூன்று நெடுஞ்சாலைகள் உள்ளன. அவையாவன:  

- டாமன்சாரா - பூச்சோங் விரைவுச்சாலை *(Damansara–Puchong Expressway - LDP);*

- இசுபிரிண்ட் விரைவுச்சாலை *(Sprint Expressway - SPRINT);*

- கிள்ளான் பள்ளத்தாக்கு புதிய விரைவுச்சாலை *(New Klang Valley Expressway - NKVE):*
# ஏகலைவன் கல்வி அறக்கட்டளை


**ஏகலைவன் கல்வி அறக்கட்டளை** (Ekal Vidyalaya Foundation), மலைவாழ் பழங்குடியின மாணவர்களின் கல்வி மேம்பாட்டிற்காக செயல்படும் தொண்டு நிறுவனம் ஆகும். 1999-2020ஆம் ஆண்டு முதல் ஏகலைவன் கல்வி அறக்கட்டளை இந்திய அரசு நிதியுதவி செய்கிறது.மகாபாரதம் காப்பியத்தில் வரும் வேட்டுவ சமூக மாணவரான ஏகலைவன் பெயரால் இந்த அறக்கட்டளை இயங்குகிறது. ராஷ்டிரிய சுயம்சேவாக் சங்கத்தின் நான்காவது தலைவராக செயல்பட்ட மதுகர் தத்தாத்திரேய தேவ்ரசின் தம்பி பாபுராவ் தேவ்ரஸ் மற்றும் *சியாம் குப்தா* ஆகியோரால் இந்த அறக்கட்டளை 1986ம் ஆண்டில் இந்தியாவின் ஜார்கண்ட் மாநிலத்தின் கும்லா மாவட்டத்தில் நிறுவப்பட்டது. இந்த அமைப்பு மலைவாழ் பழங்குடிகள் வாழும் இடங்களில் ஓராசிரியர் பள்ளிக்கூடங்கள் நடத்துகிறது.  

ஏகலைவன் அறக்கட்டளை சார்பில் ஆகஸ்டு 2020 வரை இந்தியா முழுவதும் 102753 பள்ளிக்கூடங்கள் இயங்குகிறது. அதில் 2100 பள்ளிகள் வடகிழக்கு இந்தியாவில் செயல்படுகிறது. 2020ஆம் ஆண்டில் ஏகலைவன் கல்வி அறக்கட்டளை சார்பில் இந்தியாவில் 1,02,753 பள்ளிக்கூடங்கள் இயங்குகிறது. ஏகலைவன் கல்வி அறக்கட்டளை நோக்கம் 2030ம் ஆண்டிற்குள் இந்தியா முழுவதும் 2 இலட்சம் கிராமங்களில் துவக்கப் பள்ளிக்கூடங்கள் நிறுவதாகும்.  

1996ம் ஆண்டில் நேபாள நாட்டின் 54 மலை மாவட்டங்களில் ஏகலைவன் கல்வி அறக்கட்டளை திட்டம் அறிமுகப்படுத்தப்பட்டது. தற்போது நேபாளத்தில் மலைப்பகுதிகளில் 2,310 துவக்கப் பள்ளிக்கூடங்களில் 60,995 மாணவர்கள் கல்வி பயில்கிறார்கள்.  

## செயற்பாடுகள்
### கல்வி
ஏகலைவன் கல்வி அறக்கட்டளை 6 முதல் 14 வரையான பழங்குடியின குழந்தைகளுக்கு ஐந்தாண்டு முறை-சாராத இலவசக் கல்வி வழங்குகிறது. மேலும் இந்த அறக்கட்டளை மாதந்தோறும் மலைவாழ் மக்களுக்கு ஊரக வளர்ச்சி, உள்ளூர் பிரச்சனைகள் மற்றும் உடல் நலம் குறித்து விழிப்புணர்வு ஊட்டுகிறது.
# கேகன் பறக்கும் அணில்


**கேகன் பறக்கும் அணில்** (*Hagen's flying squirrel*)(*பெட்டினோமிசு கெகெனி*) என்பது இசுகுரிடே குடும்பத்தில் உள்ள கொறிக்கும் சிற்றினமாகும்.  

## வாழிடம்
இது இந்தோனேசியாவில் மட்டுமே காணப்படும் அகணிய உயிரி. இந்தோனேசியாவின் மேற்கு கலிமந்தன் மற்றும் சுமத்ராவில் இது காணப்படுகிறது.  

இதன் காதுகளுக்கு முன்னும் பின்னும் நீண்ட, கடினமான முடிகள் உள்ளன. இதன் வால் அடர்த்தியான மயிருடன், மேலே கறுப்பு-சிவப்பு நிறமாகவும், கீழே கறுப்பு-சிவப்பு நுனிகளைக் கொண்டதாகவும் இருக்கும்.
# மிண்டனாவோ பறக்கும் அணில்



**மிண்டனாவோ பறக்கும் அணில்** (*Mindanao flying squirrel*)(***பெட்டினோமிசு மைண்டானென்சிசு***) என்பது பிலிப்பீன்சு உள்ள ஒரு பொதுவான அணில் சிற்றினமாகும். மிண்டனாவோ பறக்கும் அணில் இரவாடுதல் வகையினைச் சார்ந்தது. இது மரங்களில் வாழும் தன்மையுடையது.  

## வாழிடம்
மிண்டனாவோ பறக்கும் அணில் 500 - 1600 மீ உயரத்தில் உள்ள ஈரமான வெப்பமண்டல மற்றும் மிதவெப்பமண்டல முதன்மை காடுகளில் காணப்படும்.
# சிபெருத் பறக்கும் அணில்



**சிபெருத் பறக்கும் அணில்** (*Siberut flying squirrel*)(***பெட்டினோமிசு லுஜென்சு***) என்பது சையூரிடே குடும்பத்தில் உள்ள கொறிணி சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.
# ஜூலியஸ் நைரேரே



**ஜூலியஸ் நைரேரே** (Julius Kambarage Nyerere) (பிறப்பு:13 ஏப்ரல் 1922 – இறப்பு:14 அக்டோபர் 1999) தான்சானியா விடுதலை இயக்க வீரரும், ஆசிரியரும், அரசியல்வாதியும் ஆவார். இவர் 1954 முதல் 1977 முடிய தங்கனீக்கா ஆப்பிரிக்கன் தேசிய யூனியன் கட்சி மற்றும் 1977 முதல் 1999 முடிய சாமா சா மபின்டுசி கட்சியின் தலைவராக செயல்பட்டவர். ஜூலியஸ் நைரேரே 1961 முதல் 1964 முடிய தங்கனீக்காவின் பிரதம அமைச்சராக, பின் 1964 முதல் 1985 முடிய தான்சானியாவின் அதிபராகவும் பணியாற்றியவர். இவர் லெனின் அமைதிப் பரிசு மற்றும் காந்தி அமைதிப் பரிசுகளை வென்றவர்.
# மீசையுடைய பறக்கும் அணில்



**மீசையுடைய பறக்கும் அணில்** (*Whiskered flying squirrel*)(*பெட்டினோமிசு ஜெனிபார்பிசு*) என்பது பறக்கும் அணில் சிற்றினமாகும். இது இந்தோனேசியா மற்றும் மலேசியாவில் காணப்படுகிறது.  

## வாழிடம்
மீசையுடைய பறக்கும் அணில், தாழ்நில மற்றும் மலை முதன்மை காடுகள் மற்றும் முதிர்ந்த இரண்டாம் நிலை காடுகளில் அரிதாகவே காணப்படும். மேற்கு தீபகற்ப மலேசியாவில் இந்த சிற்றினம் சில சமயங்களில் பழத்தோட்டங்களில் காணப்படுகிறது. மேலும் வடக்கு போர்னியோவில் இது பீட் சதுப்பு காடுகளிலிருந்தும் அறியப்படுகிறது.  

## விளக்கம்
இந்த அணிலின் முக்கிய தனித்துவமான அம்சம், கண்ணுக்குப் பின்னால் காணப்படும் சிறிய, அரிதான உரோமங்களாகும்.  

இதன் உடல் ரோமங்கள் சிவப்பு-பழுப்பு நிறமாகவும். கீழ் முதுகு மற்றும் சாய்வுப் பகுதி 'தங்க-இளஞ்சிவப்பு' நிறமாகவும் இருக்கும். இதன் அடிப்பகுதி உரோமங்கள் சாம்பல் நிறத்தில் காணப்படும். மேலும் இதன் தொண்டை மற்றும் வயிற்றுப் பகுதி உரோமங்கள் வெளிர் அல்லது மந்தமான ஆரஞ்சு-மெழுகு தோலுடன் காணப்படும். தோற்செட்டை அல்லது சறுக்கும் சவ்வு, வெள்ளை முனைகள் கொண்டது. இதன் வால் சிவப்பு கலந்த பழுப்பு நிறத்தில் இருக்கும்.
# சன்னகிரி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | குண்டூர் ருத்ரப்பா | இந்திய தேசிய காங்கிரஸ் |  |
| 1962 |  |  |  |
| 1967 | என். ஜி. ஹாலப்பா | சம்யுக்தா சோசலிச கட்சி |  |
| 1972 | இந்திய தேசிய காங்கிரஸ் |  |  |
| 1978 | ஜே. ஹெச். படேல் | ஜனதா கட்சி |  |
| 1983 |  |  |  |
| 1985 |  |  |  |
| 1989 | என். ஜி. ஹாலப்பா | இந்திய தேசிய காங்கிரஸ் |  |
| 1994 | ஜே. ஹெச். படேல் | ஜனதா தளம் |  |
| 1999 | வட்னால் ராஜண்ணா | சுயேச்சை |  |
| 2004 | மகிமா ஜெ. பட்டேல் | மதச்சார்பற்ற ஜனதா தளம் |  |
| 2008 | கே. மாடால் விருபாக்சப்பா | பாரதிய ஜனதா கட்சி |  |
| 2013 | வட்னால் ராஜண்ணா | இந்திய தேசிய காங்கிரஸ் |  |
| 2018 | கே. மாடால் விருபாக்சப்பா | பாரதிய ஜனதா கட்சி |  |
| 2023 | பசவராஜு வி. சிவகங்கா | இந்திய தேசிய காங்கிரஸ் | } |
# சஞ்சீவ் சௌராசியா



**சஞ்சீவ் சௌராசியா** (*Sanjiv Chaurasiya*) இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் 2015 மற்றும் 2020 பீகார் சட்டமன்றத் தேர்தலில் பாரதிய ஜனதா கட்சியின் வேட்பாளராக திகா சட்டமன்றத் தொகுதியில் போட்டியிட்டு சட்டமன்ற உறுப்பினராகப் பீகார் சட்டமன்றத்திற்குத் தேர்ந்தெடுக்கப்பட்டார். முனைவர் பட்டம் பெற்றுள்ள சௌராசியா தேர்தலில் போட்டியிடுவதற்கு முன்னர் ராஞ்சியில் உள்ள எசு. எசு. நினைவுக் கல்லூரியில் உதவிப்பேராசிரியராகப் பணிபுரிந்தார்.
# லியோ


***லியோ*** (*Leo: Bloody Sweet*) என்பது 2023ஆம் ஆண்டில் எஸ். எஸ். லலித்குமார் தயாரிப்பில், லோகேஷ் கனகராஜ் எழுதி இயக்கிய இந்தியத் தமிழ் அதிரடித் திரைப்படம் ஆகும். இப்படத்தில் விஜய், திரிசா ஆகியோர் முதன்மைக் கதாப்பாத்திரங்களில் நடித்துள்ளார்கள். இத்திரைப்படத்தின் தொலைக்காட்சி உரிமையை சன் டிவி வாங்கியுள்ளது.  

## நடிகர்கள்
# ஆஸ் அவென்ச்சுராஸ் டி குய் ஈ எஸ்டோபா


## பாத்திரங்கள்

- **குய் "இகுய்ன்ஹோ"** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு இளம் வெஸ்ட் ஹைலேண்ட் ஒயிட் டெரியர்.
- **எஸ்டோபா** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பெரிய சாம்பல் நாய் மற்றும் குய்யின் சிறந்த நண்பன்.
- **குரோக்கெட் ஸ்பானியல்** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு பழுப்பு இங்க்லிஷ் காக்கர் ஸ்பானியல் மற்றும் குய்யின் பெண் நண்பர்.
- **பிதிபூரோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பிட்புல் மற்றும் குய்யின் நண்பன் மற்றும் போட்டியாளர்.
- **டோனா இகுய்ல்டா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு வெஸ்ட் ஹைலேண்ட் ஒயிட் டெரியர் மற்றும் குய்யின் தாய்.
- **ஃபிஃபிவெலின்ஹா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு இளம் பெண்.
- **ரிபால்டோ "ரிபா"** (என்கிற கதாப்பாத்திரத்திற்கு குரல் கொடுத்தவர் ஆர்லி கார்டோசோ) ஒரு சுண்டெலி.
- **ரோக்கெட் ஸ்பானியல்** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு பிரஞ்சு ஸ்பானியல்.
- **புரோபெசோரா ஜராராகா** (என்கிற கதாப்பாத்திரத்திற்கு குரல் கொடுத்தவர் ரிக்கார்டோ ஐடர்) ஒரு பாம்பு.
- **பிதிபேலா** ஒரு பிட்புல் மற்றும் பிதிபூரோவின் பெண் நண்பர்.
- **பிதபலின்ஹா** ஒரு சிறிய பிட்புல் மற்றும் பிதிபூரோவின் தம்பி.
- **ஜய்மின்ஹோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மாணவர் பன்றி.
- **நெர்ட்சன்** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு சிறுவன் மற்றும் குய்யின் அண்டை.
- **இர்மாவோஜாவோ** ஒரு பெரிய நாய்.
- **ஜஸ்டின் பிபெலோ** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மஞ்சள் பறவை மற்றும் ஜஸ்டின் பீபரின் நையாண்டி.
- **லிவியா** (என்கிற கதாப்பாத்திரத்திற்கு குரல் கொடுத்தவர் மரியானா கால்டாபியானோ) ஒரு மாணவர் நாய்.
- **பேர்டி** ஒரு சிவப்பு பறவை.
- **டுடோர்** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு மருத்துவர்.
- **ஜாக் பெ டி'கறி** (என்கிற கதாப்பாத்திரத்திற்கு குரல் கொடுத்தவர் எட்வர்டோ ஜார்டிம்) ஒரு பிரஞ்சு இளஞ்சிவப்பு நாய்.
# பரங்கிப்பேட்டை வரதராஜப் பெருமாள் கோயில்



**பரங்கிப்பேட்டை வரதராஜ பெருமாள் கோயில்** என்பது கடலூர் மாவட்டம் பரங்கிப்பேட்டையில் அமைந்துள்ள ஒரு பெருமாள் கோயிலாகும். இக்கோயில் பரங்கிப்பேட்டை பேருந்து நிலையத்துக்கு அருகில் அமைந்துள்ளது.  

## தொன்மம்
கஜேந்திரமோட்சம் பெற்ற தலமாக இது கருதப்படுகிறது. திருவயீந்தபுரம் தேவநாதசுவாமியின் விருப்பமான தலம் என்று கூறப்படுகிறது.  

## சிறப்புகள்
நெற்றிக் கண் என்பது சிவனின் அம்சம். ஆனால் இங்கு கருவறையில் உள்ள பெருமாளுக்கு நெற்றிக் கண் உள்ளது. இதனால் *இருவராகிய ஒருவர்* என்ற திருப்பெயர் இத்தல இறைவனுக்கு உண்டு. இத்தல இறைவன் சீதேவி, பூதேவி உடனுறைபவராக உள்ளார். சித்திரை மாதம் முதல் ஆடி மாதம் வரை கோடைக்காலத்தில் மூலவருக்குத் தைலக் காப்பு சாற்றப்படுகிறது. இத்தல தீர்த்தம் கஜேந்திர புஷ்கரணி என்று அழைக்கபடுகிறது.  

## வழிபாடு
அத்த நாளன்று பெருமாளுக்கு சிறப்பு திருமஞ்சனம் செய்யப்படுகிறது. சித்திரைத்திங்கள் பிறப்பன்று கருடசேவை நடத்தப்படுகிறது. அந்நிகழ்வில் ஏராளமான பக்தர்கள் கலந்து கொள்வார்கள். சித்திரை முழுநிலவன்று பெருமாளின் உற்சவம் மாடவீதிகளின் வழியாக நடக்கும். வைகாசி மாதம் சஷ்டி திதியில் வசந்த உற்சவம் நடக்கும். வைகாசி மாதம் துவங்கி ஆனி, ஆடி மாதங்கள் என 48 நாட்கள் கோயிலில் விஷ்ணு சஹஸ்ரநாமம் பாராயணம் செய்யபடுகிறது. ஆடிப் பூரத்தன்று கஜேந்திர வரதருக்கு சிறப்பு திருமஞ்சனம், கோகுலாஷ்டமி அன்று சுவாமி புறப்பாடு, அன்று மாலை உறியடி உற்சவம் போன்றவை நடைபெறுகின்றன.  

புரட்டாசி மாதம் முழுக்க இக்கோயிலின் மூலவர் திருப்பதி வேங்கடவன் கோலத்தில் மஞ்சள் பட்டு உடுத்தி காட்சியளிப்பார். இந்த மாதம் திருப்பதி பெருமாளுக்கு செய்யப்படும் அனைத்து சேவைகளும் இவருக்கு செய்யப்படும். நவராத்திரி உற்சவத்தில் பத்ததாம் நாள் கஜேந்திர வரதர் குதிரை வாகனத்தில் சென்று அம்பு போட்டுவிட்டு வருவார். தீபாவளி, திருக்கார்த்திகை நாட்களில் சிறப்பு வழிபாடு நடத்தப்படுகின்றனது. மார்கழியில் சிறப்பு பூசை, தனுர் மாத பூசை, வைகுண்ட ஏகாதசி அன்று பரம்பத வாசல் திறப்பு, மாசிமக தீர்த்தவாரி, பங்குனியில் திருக்கல்யாணம் போன்றவை நடத்தப்படுகின்றன.
# போர்னிய கருப்பு மேக்பை



**போர்னிய கருப்பு மேக்பை** (*Bornean black magpie*)(*பிளாட்டிசுமுரசு அடெரிமசு*), என்பது கருப்பு கொண்டை மேக்பை என்றும் அழைக்கப்படுகிறது. இது கோர்விடே குடும்பத்தில் உள்ள ஒரு வால் காகம் ஆகும். இது தென்கிழக்காசிய தீவான போர்னியோவில் மட்டுமே காணப்படும் அகணிய உயிரி ஆகும்.  

## வகைப்பாட்டியல்
போர்னிய கருப்பு மேக்பை முன்பு தனித்துவமான துணையினமாகக் கருதப்பட்டது. ஆனால் சமீபத்திய திருத்தங்கள் இதை முழு சிற்றினமாக *பிளாடிசுமுரசு அடெரிமசு என* பிளாட்டிசுமுரசு பேரினத்தின் கீழ் வைக்கப்பட்டது.  

## விளக்கம்
போர்னிய கருப்பு மேக்பை சுமார் 43 செ. மீ. நீளமுடையது. இது ஒரு நீண்ட, பரந்த மற்றும் வரிகளுடன் கூடிய வாலும், தடிமனான கருப்பு நிற அலகினையும், உயரமான, மிருதுவான முகட்டினையும், கருப்பு நிறக் கால்கள் மற்றும் பாதங்களுடன், சிவப்பு கருவிழிகளையும் கொண்டது. இதன் அனைத்து இறகுகளும் கருப்பு நிறமுடையது. இது பரிந்துரைக்கப்பட்ட துணையினங்களை விட உயரமான முகட்டினையும் வெண்ணிற இறக்கை திட்டு இன்றி காணப்படும்.  

## நடத்தை
போர்னிய கருப்பு மேக்பை அடிக்கடி ஒலி எழுப்பும் கூட்டமாக வாழும் பறவையாகும். இது பெரும்பாலும் குடும்பமாக உணவினைத் தேடும். போர்னிய கருப்பு மேக்பை பலவிதமான விசில் மற்றும் அரட்டை அழைப்புகளைக் கொண்டுள்ளது. இது ஒரு தனித்துவமான குறைந்த துடிக்கும் *ஹூ* அல்லது *பூபூபூ* ஒலியை உருவாக்கும் .  

### கூடு
செப்டம்பர் 1981-ல் டேபின் வனவிலங்கு காப்பகத்தில் கண்டுபிடிக்கப்பட்ட ஒரு கூட்டின் அளவானது சுமார் 20 செ. மீ. என விவரிக்கப்பட்டது. இக்கூடானது ஒரு சிறிய மரம் ஒன்றில் குச்சிகளால் சுமார் 8 மீ. உயரத்தில் கட்டப்பட்டிருந்தது.  

### உணவு
போர்னிய கருப்பு மேக்பை மரங்களில் வாழும் வாழ்க்கையினைக் கொண்டது. இது இலைகள், பூச்சிகள்,பழங்கள், சிறிய பாலூட்டிகள் மற்றும் ஊர்வனவற்றையும் உணவாக எடுத்துக்கொள்கிறது.  

## பரவலும் வாழ்விடமும்
போர்னிய கருப்பு மேக்பை போர்னியோவின் தாழ்நிலங்களில் கடல் மட்டத்திலிருந்து சுமார் 300 மீட்டர் உயரத்தில் காணப்படுகிறது. இது *திப்டெரோகார்ப்*, *கெரங்காசு* மற்றும் பீட் சதுப்பு காடு உள்ளிட்ட முதன்மை காடுகளில் வாழ்கிறது. மேலும் இது இரண்டாம் நிலை காடுகளிலும், அதிகமாக வளர்ந்த மரத்தோட்டங்கள் மற்றும் புதர்க்காடுகளிலும் காணப்படுகிறது.
# மலேய கருப்பு மேக்பை



**மலேய** **கருப்பு மேக்பை** (*Malayan black magpie*)(***பிளாட்டிசுமுரசு லுகோப்டெரசு***) என்பது கோர்விடே குடும்பத்தில் உள்ள ஒரு பறவை சிற்றினம் ஆகும். இதன் பெயர் இருந்தபோதிலும், இது ஒரு மேக்பை அல்லது நீண்ட காலமாக நம்பப்பட்டபடி, ஒரு ஜெய் அல்ல, ஆனால் ஒரு வால் காகம் ஆகும். வால்காகம் என்பது மேக்பை போலவே புறத்தோற்றமுடைய தனித்துவமான குழுவாகும்.  

## பரவலும் வாழ்விடமும்
மலேய கருப்பு மேக்பை புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. போர்னிய கருப்பு மேக்பை (*பிளாட்டிசுமுரசு அடெரிமசு*) முன்பு இதன் துணையினமாகக் கருதப்பட்டது. மலேய கருப்பு மாக்பியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும். இது வாழ்விட இழப்பால் அச்சுறுத்தப்படுகிறது.
# பெட்டினோமிசு



***பெட்டினோமிசு*** (*Petinomys*) என்பது பறக்கும் அணில் பேரினமாகும். இவை பொதுவாக **குள்ள பறக்கும் அணில்கள்** என்றும் அழைக்கப்படுகின்றன.  

சையூரிடே குடும்பத்தினைச் சார்ந்த *பெட்டினோமிசு* பேரினத்தில் 8 சிற்றினங்கள் உள்ளன. இவை ஆசியாவைச் சேர்ந்தவை.  

இந்தப் பேரினத்தில் அடங்கும் சிற்றினங்கள்:  

- பேசிலன் பறக்கும் அணில் (*பெட்டினோமிசு கிரினிடசு*)
- திருவிதாங்கூர் பறக்கும் அணில் (*பெட்டினோமிசு பசுகோகாபில்லசு*)
- மீசையுடைய பறக்கும் அணில் (*பெட்டினோமிசு ஜெனிபார்பிசு*)
- கேகன் பறக்கும் அணில் (*பெட்டினோமிசு கெகெனி*)
- சிபெருத் பறக்கும் அணில் (*பெட்டினோமிசு லுஜென்சு*)
- மிண்டனாவோ பறக்கும் அணில் (*பெட்டினோமிசு மைண்டானென்சிசு*)
- அம்பு பறக்கும் அணில் (*பெட்டினோமிசு சாகிட்டா*)
- தெம்மினக் பறக்கும் அணில் (*பெட்டினோமிசு செட்டோசசு*)
- வோர்டர்மேன் பறக்கும் அணில் (*பெட்டினோமிசு வோர்டர்மன்னி*)
# பிரசியோடைமியம்(III) நைட்ரைடு



**பிரசியோடைமியம்((III)) நைட்ரைடு** (*Praseodymium(III) nitride*) PrN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த உப்பு பிரசியோடைமியமும் நைட்ரசனும் சேர்ந்து வினைபுரிவதால் உருவாகிறது. கருப்பு நிறப் படிகங்களாக உருவாகும் இது தண்ணீரில் கரையும்.  

## தயாரிப்பு
பிரசியோடைமியத்தையும் நைட்ரசனையும் சேர்த்து சூடுபடுத்தினால் பிரசியோடைமியம்((III)) நைட்ரைடு உருவாகிறது :  
::2 Pr + N<sub>2</sub> ---> 2 PrN  

பிரசியோடைமியத்துடன் அம்மோனியாவைச் சேர்த்து சூடுபடுத்தினாலும் பிரசியோடைமியம்((III)) நைட்ரைடு உருவாகிறது :  
::2 Pr + 2 NH<sub>3</sub> ---> 2 PrN + 3H<sub>2</sub>  

## பண்புகள்
பிரசியோடைமியம்((III)) நைட்ரைடு கனசதுர அமைப்பில் இடக்குழு Fm3m, a = 0.5165 நானோமீட்டர், Z = 4, செல் அளவுருக்களுடன் கருப்பு நிற படிகங்களாக உருவாகிறது. இதன் அமைப்பு சோடியம் குளோரைடு உப்பின் கட்டமைப்பை போன்றதாகும்.  

இச்சேர்மம் தண்ணீருடன் உடனடியாக நீராற்பகுக்கப்டுகிறது. அமிலங்களுடன் வினைபுரிகிறது.  

## பயன்கள்
பிரசியோடைமியம்((III)) நைட்ரைடு உயர்நிலை மின்சாரம் மற்றும் குறைக்கடத்தி தயாரிப்புகளில் பயன்படுத்தப்படுகிறது. பாசுபரை உற்பத்தி செய்வதற்கான மூலப்பொருளாகவும் பயன்படுத்தப்படுகிறது. மேலும் இது ஒரு காந்தப் பொருளாகவும், திட அடுக்குகளின் இலக்குப் பொருளாகவும் பயன்படுத்தப்படுகிறது.
# பிரசியோடைமியம்((III)) பெர்குளோரேட்டு


## தயாரிப்பு
பிரசியோடைமியம்(III,IV) ஆக்சைடில் இருந்து பிரசியோடைமியம்((III)) பெர்குளோரேட்டைத் தயாரிக்கலாம். பிரசியோடைமியம்(III,IV) ஆக்சைடை சிறிது அதிகப்படியான ஐதரோகுளோரிக் அமிலத்தில் கரைத்து, சிறிதளவு ஐதரசன் பெராக்சைடைச் சேர்த்து பிரசியோடைமியம்((III)) பெர்குளோரேட்டு தயாரிக்கப்படுகிறது.  

## பண்புகள்
பிரசியோடைமியம்((III)) பெர்குளோரேட்டு 1:1 மற்றும் 1:2 என்ற விகிதவியல் அளவுகளில்  

}}
# அப்துல் கபீர் ஆசாத்


**அப்துல் கபீர் ஆசாத்** (Abdul Khabeer Azad) பாக்கித்தான் நாட்டைச் சேர்ந்த ஓர் இசுலாமிய அறிஞர் ஆவார். இவர் பாக்கித்தானின் ரூட்-இ-இலால் குழுவின் தற்போதைய தலைவராக உள்ளார்.  

## ஆரம்ப வாழ்க்கை மற்றும் தொழில்
இவர் பாக்கித்தானின் லாகூரில் அமைந்துள்ள புகழ்பெற்ற இசுலாமிய பாரம்பரிய பாத்சாகி பள்ளிவாசலின் முன்னாள் தலைமை *இமாமாக* இருந்த முகம்மது அப்துல் காதர் ஆசாத்தின் மகன் ஆவார். பாத்சாகி பள்ளிவாசலில் *கதீப்* ஆக இருந்தார். 30 டிசம்பர் 2020 அன்று ருயட்-இ-இலால் குழுவின் தலைவராக பாக்கித்தான் அரசாங்கத்தின் மத விவகாரங்கள் மற்றும் சர்வ சமய நல்லிணக்க அமைச்சகத்தால் முனீப்-உர்-ரகுமானைத் தொடர்ந்து நியமிக்கப்பட்டார்.
# தாரகேசுவர் சென்குப்தா



**தாரகேசுவர் சென்குப்தா** (*Tarakeshwar Sengupta*) (15 ஏப்ரல் 1905 - 16 செப்டம்பர் 1931) சிட்டகாங் ஆயுதக் களஞ்சியத் தாக்குதலில் பங்கேற்ற இந்திய சுதந்திர போராட்ட ஆர்வலர் ஆவார். அவர் *மாசுடர்டா* சூர்யா சென்னின் புரட்சிக் குழுவில் உறுப்பினராக இருந்தார்.  

## ஆரம்ப கால வாழ்க்கை
தாரகேசுவர் சென்குப்தா 1905 ஆம் ஆண்டு ஏப்ரல் 15 ஆம் தேதி பிரிட்டிசு இந்தியாவின் பாரிசல் மாவட்டத்தில் உள்ள கெய்லா கிராமத்தில் தற்போது வங்காளதேசத்தில் ஒரு வங்காள நடுத்தர குடும்பத்தில் பிறந்தார். அவர் தனது குடும்ப சூழலில் தேசபக்தியின் சிந்தனையால் ஈர்க்கப்பட்டார்.  

## புரட்சிகர நடவடிக்கைகள்
தாரகேசுவர் சென்குப்தா ஒரு சமூக சேவகர். சுகாந்தரின் கைலா கிளையுடன் இணைக்கப்பட்ட சங்கர் மடம் மற்றும் கைலா சேவாசுரம் ஆகியவற்றிலும் இணைக்கப்பட்டார். கைது செய்யப்ட்டு சில மாதங்கள் சிறையில் அடைக்கப்பட்டார். உப்பு சத்தியாகிரகத்தில் சேர்ந்து மீண்டும் டி.ஐ. ஆட்சியில் கைது செய்யப்பட்டு கிச்லி சிறைக்கு அனுப்பப்பட்டார்.  

## இறப்பு
1931 ஆம் ஆண்டு செப்டம்பர் மாதம் 16 ஆம் தேதி அன்று ,கிச்லி தடுப்பு முகாமில் சந்தோசு குமார் மித்ராவுடன் சேர்த்து தாரகேசுவர் சென்குப்தாவை காவல் துறையினர் சுட்டுக் கொன்றனர்.
# நரேந்திர மோகன் சென்

**நரேந்திர மோகன் சென்** (*Narendra Mohan Sen*) (1887-1963) ஒரு இந்திய சுதந்திரப் போராட்ட வீரர் மற்றும் அனுசீலன் சமித்தியில் ஈடுபட்ட புரட்சியாளர் ஆவார்.  

## குறுகிய சுயசரிதை
நரேந்திர அனுசீலன் சமித்தி என்ற புரட்சிகர அமைப்பில் சேர்ந்தார். 1920 ஆம் ஆண்டுகளில் ஜதுகோபால் முகர்சி மற்றும் அனுசீலன் சமித்தி தலைமையிலானயுகாந்தரை ஒன்றிணைப்பதில் முக்கியப் பங்கு வகித்தார். இரு கட்சிகளும் பெரும் பின்னடைவை சந்தித்த பின்னர், பெரும்பாலான மூத்த தலைவர்கள் கைது செய்யப்பட்டனர்.
# அலினா பிவோல்



**அலினா பிவோல்** (*Alina Bivol*) உருசியாவைச் சேர்ந்த ஒரு சதுரங்க வீராங்கனையாவார்.  

பிவோலுக்கு 2013 ஆம் ஆண்டு பிவோலுக்கு பன்னாட்டு மாசுட்டர் என்ற பட்டம் வழங்கப்பட்டது. 2009 ஆம் ஆண்டு உருசிய நகரமான கிம்ரியில் நடைபெற்ற சதுரங்கப் போட்டியில் 10 ஆட்டங்களில் 6 புள்ளிகள் எடுத்தார். கோசுட்ரோமா நகரத்தில் நடைபெற்ற போட்டியில் 4.5/9 என்ற புள்ளிகளும் 2012 ஆம் ஆண்டு சிகோரின் நினைவு சதுரங்கப் போட்டியில் 5/9 என்ற புள்ளிகளும் ஈட்டினார்.  

2015 ஆம் ஆண்டில், இவர் உருசியாவின் 21 வயதுக்குட்பட்டோர் பெண்கள் போட்டியில் வென்றார். உலக இளையோர் சதுரங்கப் போட்டியில் இரண்டாவது இடத்தைப் பிடித்தார். இப்போட்டியில் நடாலியா புக்சாவை விட அரை புள்ளி பின்தங்கியிருந்தார்.
# நிரஞ்சன் சென்குப்தா



**நிரஞ்சன் சென்குப்தா** (*Niranjan Sengupta*) (26 ஜூலை 1904 - 4 செப்டம்பர் 1969) ஒரு வங்காள இந்திய புரட்சியாளர் மற்றும் சுதந்திர போராட்ட வீரர் ஆவார். அவர் இந்தியப் பொதுவுடமைக் கட்சி (மார்க்சிஸ்ட்) தலைவராக இருந்தார். இவர் பரிசலின் சலோகாதி மாவட்டத்தில் பிறந்தார்.  

## புரட்சிகர நடவடிக்கைகள்
ரிப்பன் கல்லூரியில் இந்தியாவின் முதல் மாணவர் சங்க தேர்தலில் தலைவராக தேர்ந்தெடுக்கப்பட்டார். டாக்கா அனுசீலன் சமித்தியின் பாரிசல் கிளையின் தலைவராக இருந்தார். 1929 ஆம் ஆண்டு, நவ வன்முறைக் கூட்டமைப்பை உருவாக்க வழிவகுத்த தலைவர்களில் இவரும் ஒருவர்.  

1930 ஆம் ஆண்டு, மெச்சுபசார் வெடிகுண்டு வழக்கு தொடர்பாக, 23 பேருடன் கைது செய்யப்பட்டார். 1932 ஆம் ஆண்டில், அவர் மற்ற புரட்சியாளர்களுடன் அந்தமான் செல்லுலார் சிறைக்கு அனுப்பப்பட்டார். பொதுவுடைமை கருத்துக்களுடன் பழகினார்.  

பின்னர் அவர் மார்க்சிசுட் ஆனார். 1938 ஆம் ஆண்டு இந்திய பொதுவுடைமைக் கட்சியில் சேர்ந்தார். இந்திய பொதுவுடைமைக் கட்சி பொலிட்பீரோவால் அமைக்கப்பட்ட உள் குழுவின் ஏழு உறுப்பினர்களில் இவரும் ஒருவர். இந்த பொதுவுடைமை கட்சியின் உள்கட்சிப் போராட்டத்தின்போதும் அவருக்கு முக்கியப் பங்குண்டு. அவர் 1957 ஆம் ஆண்டு தேர்தலில் பிசப்பூரில் இருந்து மேற்கு வங்காளத்தின் சட்டமன்ற உறுப்பினராக தேர்ந்தெடுக்கப்பட்டார். இந்திய பொதுவுடைமை கட்சியில் ஏற்பட்ட பிளவுக்குப் பிறகு, நிரஞ்சன் இந்திய பொதுவுடைமை கட்சி (மார்க்சிஸ்ட்) உடன் இருந்தார். அவர் 1967 - 1968 மற்றும் 1969 ஆம் ஆண்டுகளில் மேற்கு வங்கத்தின் கூட்டணி அமைச்சராகவும் இருந்தார்.
# சகேயு



**சகேயு** (*Zacchaeus*, sometimes spelled **Zaccheus** ; , ** ; , "தூய்மையான, அப்பாவி") என்பவர் விவிலியத்தில் குறிப்பிடப்படும் எரிக்கோவில் இருந்த ஒரு தலைமை வரித் தண்டலர் ஆவார். இயேசுவைப் பார்ப்பதற்காக அத்திமரத்தில் ஏறிய ஆர்வத்திற்காகவும், தன் சொத்தில் பாதியை ஏழைகளுக்கு கொடுத்த பெருந்தன்மைக்காகவும் இவர் முதன்மையாக அறியப்படுகிறார். வரித் தண்டலர்களை துரோகிகள் (யூத சமூகத்துக்கு ஏதும் செய்யாமல் ரோமானியப் பேரரசுக்காக வேலை செய்தவர்கள்), ஊழல்வாதிகள் என்று மக்கள் அவர்களை மக்கள் இகழ்ந்து வெறுத்தனர். இவரது கதை லூக்கா நற்செய்தியில் காணப்படுகிறது.  

சாம்பிராணியின் இலபம் தரும் உற்பத்தியும், ஏற்றுமதி மையமுமாக எரிகோ நகரம் இருந்ததால், இவரது பதவிக்கு முக்கியத்துவம் வாய்ந்தாகவும், செல்வம் ஈட்டக்கூடியதாகவும் இருந்திருக்கும். இவர் குறித்த குறிப்பில், யெருசலேமுக்குச் செல்லும் இயேசு எரிகோ நகரின் வழியாகச் செல்கிறார் என்ற தகவலை சகேயு அறிந்தார். இயேசுவை பார்க்கவேண்டும் என்ற ஆர்வம் மிகுந்தவராக சகேயு இருந்தார். இயேசுவைச் வரும் வழியில் முன்னதாகவே இவர் வந்து சேர்ந்தார். இவர் உயரம் குறைவானவராக இருந்ததால், கூட்டத்தினால் இயேசுவைக் காண முடியவில்லை ( லூக்கா 19 :3). இதனால் சகேயு முன்னோக்கி ஓடிச் சென்று, இயேசு வரும் பாதையில் இருந்த ஒரு அத்திமரத்தில் அவரைக் காண்பதற்காக ஏறிக் கொண்டார். இயேசு அந்த இடத்தை அடைந்ததும், நின்று அத்திமரத்தை அண்ணாந்து பார்த்து சக்கேயுவின் பெயரைச் சொல்லி, கீழே இறங்கி வரும்படி அழைத்தார். ஏனென்றால் இயேசு இவரது வீட்டிற்குச் செல்ல விரும்பினார். ஒரு சமய போதகர்/தீர்க்கதரிசியான இயேசு, ஒரு பாவியின் வீட்டில் விருந்தினராக செல்லவிருப்பதைக் கண்டு கூட்டம் அதிர்ச்சியடைந்தது. மகிழ்ச்சியில் தன் வீட்டிற்கு இயேசுவை அழைத்துச் சென்ற இவர் "என்னுடைய ஆஸ்தியில் பாதியை இப்போதே ஏழைகளுக்கு நான் கொடுக்கப்போகிறேன்; நான் யாரிடமாவது அநியாயமாக பணம் வாங்கி இருந்தால் அதை நான்கு மடங்காக திருப்பித் தருகிறேன்" என்றார். இதைக் கேட்ட இயேசு "இன்றைக்கு இவருடைய பாவங்கள் எல்லாம் மன்னிக்கப்பட்டு இந்த வீட்டுக்கு மீட்பு வந்தது" என்றார்.
# லோங்கேவாலா


**லோங்கேவாலா** (*Longewala*), மேற்கு இந்தியாவில் உள்ள இராசத்தான் மாநிலத்தின் தார் பாலைவனத்தில் அமைந்த மார்வார் பிரதேசத்தில் உள்ள ஜெய்சல்மேர் மாவட்டத்தில் உள்ள சிற்றூர் ஆகும். இது இந்திய-பாகிஸ்தான் எல்லைப்புறத்தில் அமைந்த ஊராகும். 1971 இந்தியா-பாக்கிஸ்தான் போரின் ஒரு பகுதியாக நடைபெற்ற லோங்கேவாலா சண்டையின் போது பாகிஸ்தான் இராணுவம் தனது 39 போர் டாங்கிகளை இழந்ததுடன், 200 வீரர்கள் கொல்லப்பட்டனர்.மேலும் 500க்கும் மேற்பட்ட கவச வாகனங்கள் தாக்கி அழிக்கப்பட்டது.  
## இதனையும் காண்க
- குல்தீப் சிங் சந்த்புரி
- லோங்கேவாலா சண்டை
# லோங்கேவாலா சண்டை


**லோங்கேவாலா சண்டை** ('Battle of Longewala'') (4–7 டிசம்பர் 1971) 1971 இந்தியா-பாக்கிஸ்தான் போரின் பகுதியாக இந்தியாவின் இராஜஸ்தான் மாநிலத்தின், பாகிஸ்தான் எல்லைப்புறத்தில் உள்ள லோங்கேவாலா கிராமத்தில் 4-7 டிசம்பர், 1971ஆம் ஆண்டில் நடைபெற்ற சண்டையைக் குறிக்கும். இச்சண்டை 4 போர் விமானங்களும், 120 இந்திய வீரர்களும் மற்றும் 2,000–3,000 வரையிலான பாகிஸ்தான் வீரர்களுடன் 30 முதல் 40 போர் டாங்கிகளுடன் போரிட்டனர்.  

போரின் முடிவில் பாகிஸ்தான் தோற்றது. பாகிஸ்தான் இராணுவம் தரப்பில் 200 வீரர்கள் கொல்லப்பட்டனர், 36 போர் டாங்கிகள் அழிக்கப்பட்டது, 500+ கவச வாகனங்கள் அழிக்கப்பட்டது.  

இப்போரில் வீர தீர சாகசங்கள் செய்த மேஜர் குல்தீப் சிங் சந்த்புரிக்கு இராணுவத்தில் வழங்கப்படும் இரண்டாவது உயரிய விருதான மகா வீர சக்கரம் வழங்கப்பட்டது.
# நிறமாக்கப்பட்ட பால்

**நிறமாக்கப்பட்ட பால்** (*Toned milk*) என்பது இந்திய நாட்டில் உருவாக்கப்பட்டது. இவை கொழுப்பு நீக்கப்பட்ட பால், தூள் நீக்கப்பட்ட பால் மற்றும் தண்ணீரை எருமைப் பாலுடன் சேர்த்து எருமைப்பாலைச் சிகிச்சை செய்யும் முறையாகும். இந்த செயல்முறை கொழுப்பின் அளவைக் குறைக்கிறது. கிடைக்கும் பாலின் அளவை அதிகரிக்கிறது. கொழுப்பு அல்லாத திடப்பொருட்களின் அளவை அசல் அளவுக்கு 'டன் உயர்த்துகிறது'. பாலின் விலை குறைகிறது. இது மிகவும் பரவலாகக் கிடைக்கிறது மற்றும் ஆடம்பர கொள்முதல் அல்லாதது.  

நிறமாக்கப்பட்ட பால் பெரும்பாலும் பால் உற்பத்தி மிகவும் குறைவாக இருக்கும். கிடைக்கக்கூடிய திறனுடன் ஒப்பிடும்போது தேவை மிக அதிகமாக இருக்கும் பகுதிகளில் பயன்படுத்தப்படுகிறது. இந்த சந்தர்ப்பங்களில், சிகிச்சையளிக்கப்படாத பாலில் கொழுப்பு அதிகமாக இருக்கும். மேலும் பால்-கொழுப்பை இயந்திரத்தனமாக அகற்றும் செயல்முறையில் செலவு தடையாக இருக்கும்.  

எருமைப் பாலில் 7-8% கொழுப்புச் சத்து உள்ளது. மேலும் கால்சியம் மற்றும் 9-10% கொழுப்பு அல்லாத திடப்பொருள்கள் உள்ளன. நிறமாக்கப்பட்ட செயல்முறையின் மூலம் கொழுப்பு உள்ளடக்கத்தை 3% ஆகக் குறைப்பதன் மூலம், கிடைக்கும் பால் அளவு கிட்டத்தட்ட மூன்று மடங்கு ஆக இருக்கும்.  

## இரட்டை நிற பால்
இரட்டை நிறமுடைய பால் இதேபோன்ற தயாரிப்பு ஆகும். அங்கு பாலின் கொழுப்பு உள்ளடக்கம் 1.5% ஆகவும், கொழுப்பு அல்லாத திடப்பொருட்களின் உள்ளடக்கம் 9% ஆகவும் குறைக்கப்படுகிறது. வீடற்ற இளைஞர்கள் மற்றும் குறைந்த வருமானம் கொண்ட குடும்பங்களுக்கு இலவச விநியோகத்திற்காக இந்த தயாரிப்பு ஐக்கிய நாடுகளின் சிறுவர் நிதியமால் தயாரிக்கப்பட்டது. ஒற்றை நிற பால் போலல்லாமல், இரட்டை நிற பால் எப்போதும் பாச்சர்முறையில் தயார் செய்யப்படுகிறது.  

## நிலையான பால்
இந்திய உணவுப் பாதுகாப்பு மற்றும் தர நிர்ணய ஆணையம் *நிலையான பாலை* வரையறுத்துள்ளது. குறைந்தபட்ச கொழுப்பு சதவீதம் 4.5-ஐக் கொண்ட பால், பசுவின் பால் அல்லது நிறமாக்கப்பட்ட எருமைப் பாலை விட 3.5% அதிகம். ஆனால் முழு பாலேடு எருமைப் பாலை விட (6.5%) குறைவாக உள்ளது. இது பால் கொழுப்பு / பாலேடு உள்ளடக்கத்தில் சமநிலைப்படுத்துகிறது.
# சிச்சோங்கி மாலியன் நீர்மின் நிலையம்



**சிச்சோங்கி மாலியன் நீர்மின் நிலையம்** (*Chichonki Malian Hydropower Plant*) பாக்கித்தான் நாட்டின் பஞ்சாப் மாகாணத்தின் சேய்க்குப்புரா நகரத்தில் அமைந்துள்ளது. லாகூர் நகரத்திலிருந்து 35 கிலோமீட்டர் தொலைவில் சேய்க்குப்புரா நகரம் அமைந்துள்ளது. இது மேல் செனாப் கால்வாயின் மீது ஒவ்வொன்றும் 4.4 மெகாவாட்திறன் உள்ள மூன்று அலகுகள் கொண்ட ஒரு சிறிய நதி நீர்மின் உற்பத்தி நிலையமாகும். ஒரு சிறிய நீர் மின் உற்பத்தி நிலையமான இது 1959 ஆம் ஆண்டு மே மாதம் 22.88 மில்லியன் கிகாவாட்டுமணி விலையில்லா மின்சாரத்தை உற்பத்தி செய்யும் திறன் கொண்ட நீர் மின் உற்பத்தி நிலையமாகத் தொடங்கப்பட்டது.
# பிஜாசன் மாதா கோயில், சல்கான்பூர்



**விந்தியவாசினி மாதா கோயில்** என்பது இந்தியாவின், மத்தியப் பிரதேச மாநிலம், ரெகிதிக்கு அருகிலுள்ள சல்கான்பூர் கிராமத்தில் 800 அடி குன்றின் உச்சியில் அமைந்துள்ள விந்தியவாசினி பீஜசன் தேவியின் (இந்து தெய்வமான துர்க்கையின் அவதாரங்களில் ஒன்று) ஒரு புனிதமான சித்பீடம் ஆகும். குன்றின் உச்சியை அடைய சுமார் 1400 படிகட்டுகள் ஏறவேண்டும். அடிவாரத்தில் இருந்து மேலே செல்ல சாலை வசதியும் செய்யப்பட்டுள்ளது. மேலும் கீழிருந்து மேலே செல்ல ரோப் கார் வசதியும் உள்ளது. ரோப் காரில் பத்து நிமிடங்களில் சென்றடையலாம்.  

## அமைவிடம்
சல்கான்பூரானது மத்தியப் பிரதேசத்தின் தலைநகரான போபாலில் இருந்து 70 கிமீ தொலைவில் அமைந்துள்ளது. இந்த கோயில் மிகவும் புனிதமான கோவில்களில் ஒன்றாக கருதப்படுகிறது.
# குல்தீப் சிங் சந்த்புரி


**பிரிகேடியர் குல்தீப் சிங் சந்த்புரி** (''Kuldip Singh Chandpuri') MVC, VSM (22 நவம்பர் 1940 – 17 நவம்பர் 2018) இந்தியத் தரைப்படையின் இராணுவ அதிகாரி ஆவார்.1971 இந்திய-பாகிஸ்தான் போரின் ஒரு பகுதியாக நடைபெற்ற லோங்கேவாலா சண்டையின் போது குல்தீப் சிங் சந்த்புரி காட்டிய வீரதீர செயல்களுக்காக மகா வீர சக்கரம் பெற்றவர். பிரிகேடியராக பதவி உயர்வு பெற்று ஓய்வு பெற்ற குல்தீப் சிங் சந்த்புரி தமது 78வது அகவையில் புற்று நோயால் மறைந்தார். குல்தீப் சிங் சந்த்புரியின் வீரதீரச் செயல்களை நினைவு கூறும் வகையில் பார்டர் திரைப்படம் தயாரிக்கப்பட்டது.
# ரெகிதி


**ரெகிதி** (*Rehti*) என்பது இந்திய மாநிலமான மத்திய பிரதேசத்தில் உள்ள செஹோர் மாவட்டத்தில் உள்ள ஒரு பேரூராட்சி ஆகும். ரெகிதி 15 வார்டுகளாகப் பிரிக்கப்பட்டு 5 ஆண்டுகளுக்கு ஒருமுறை உள்ளாட்சித் தேர்தல் நடத்தப்படுகிறது.  

## நிலவியல்
ரெகிதி இல் அமைந்துள்ளது. இந்த இடம் சராசரியாக 303 மீட்டர் (994 அடி) உயரத்தில் அமைந்துள்ளது. இது விந்தியாச்சல் மலைத்தொடருக்கு அருகில் அமைந்துள்ளது. மேலும் மலைகளால் சூழப்பட்டுள்ளது. இதன் அருகிலுள்ள வானூர்தி நிலையம் போபால் வானூர்தி நிலையம், அருகிலுள்ள தொடருந்து நிலையம் 37 கி.மீ. தொலைவில் உள்ள ஹோஷங்காபாத் தொடருந்து நிலையம் ஆகும்.  

## மக்கள்தொகையியல்
2011 ஆண்டைய இந்திய மக்கள் கணக்கெடுப்பின்படி, ரெகிதி பேரூராட்சியின் மக்கள் தொகை 11,611 ஆகும். இதில் 6,062 பேர் ஆண்கள் 5,549 பேர் பெண்களும் உள்ளனர். மக்கள் தொகையில் 0-6 வயதுக்குள் உள்ள குழந்தைகளின் எண்ணிக்கை 1,525 ஆகும். இது ரெகிதியின் மொத்த மக்கள் தொகையில் 13.13% ஆகும். ரெகிதி நகரின் கல்வியறிவு விகிதம் 80.57% ஆக உள்ளது. இது மாநில சராசரியான 69.32% ஐ விட கூடுதல் ஆகும். ரெகிதியில் கல்வியறிவு பெற்ற ஆடவர்கள் விகிதம் 88.03% என்றும், கல்வியறிவு பெற்ற பெண்கள் விகிதம் 72.50% என்றும் உள்ளது. ரெகிதி பேரூராட்சியில் மொத்தம் 2,215 வீடுகளுக்கு மேல் தண்ணீர், கழிவுநீர் போன்ற அடிப்படை வசதிகளை பெற்றுள்ளன. பேரூராட்சி எல்லைக்குள் சாலைகள் அமைக்கவும், அதன் அதிகார வரம்பிற்கு உட்பட்ட சொத்துக்களுக்கு வரி விதிக்கவும் இதன் உள்ளாட்சி நிர்வாகம் அங்கீகரிக்கப்பட்டுள்ளது.  

## வேலை விவரம்
ஊரின் மொத்த மக்கள்தொகையில், 3,738 பேர் வேலையிலோ அல்லது வணிக நடவடிக்கைகளிலோ ஈடுபட்டுள்ளனர். இதில் 3,130 பேர் ஆண்கள், 608 பேர் பெண்களாவர். மொத்த உழைக்கும் மக்களான 3,738 பேரில், 86.76% பேர் குறிப்பிடத்தக்க வேலைகளில் ஈடுபட்டுள்ளனர். ஆனால் 13.24% பேர் விளிம்பு நிலை வேலைகளில் ஈடுபட்டுள்ளனர்.  

## அணுகல்
ரெகிதி நகரானது மத்தியப் பிரதேசத்தின் தலைநகரான போபாலில் இருந்து 70 கி.மீ. தொலைவில் அமைந்துள்ளது. ரெகிதிதிக்கு பிற நகரங்களில் இருந்து பேருந்துகள் இயக்கப்படுகின்றன. அருகிலுள்ள தொடருந்து நிலையம் புதானி தொடருந்து நிலையம் ஆகும்.  

## முக்கிய இடங்கள்
ரெகிதிக்கு அருகில் உள்ள பிரபலமான தலமாக சல்கன்பூர் கோயில் உள்ளது. இது ரெகிதியிலிருந்து 5 கி.மீ. தொலைவில் உள்ளது. டெலவாடி காடுகள் இந்த நகருக்கு அருகிலேயே உள்ளது.
# மெந்தாவாய் பறக்கும் அணில்



**மெந்தாவாய் பறக்கும் அணில்** (*Mentawi flying squirrel*)(*அயோமைசு சிபோரா*) என்பது சையூரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியாவின் மெந்தாவாய் தீவுகளில் (சிபுரா மற்றும் வடக்கு பகாய்) மட்டுமே காணப்படும் அகணிய உயிரி ஆகும். இதன் இயற்கை வாழ்விடம் கடல் மட்டத்திற்கு மேலே க்கும் குறைவான தாழ்நில வெப்பமண்டல முதன்மை காடுகள் ஆகும்..இது வாழ்விட இழப்பால் அச்சுறுத்தப்படுகிறது.
# பறக்கும் குள்ள அணில்



**பறக்கும் குள்ள அணில்** *(Pygmy flying squirrel)(பெட்டாயூரிலசு*) என்பது பறக்கும் அணில் பேரினமாகும். இந்த பேரினத்தின் கீழ் மூன்று சிற்றினங்கள் உள்ளன.  

## சிற்றினங்கள்

- சிறிய குள்ள பறக்கும் அணில் *பெட்டாயூரிலசு* *எமிலியா* தாமசு, 1908
- கோசு குள்ள பறக்கும் அணில் *பெட்டாயூரிலசு* *கோசி* (தாமசு, 1900)
- சிலாங்கூர் குள்ள பறக்கும் அணில் *பெட்டாயூரிலசு* *கின்லோச்சி* (இராபின்சன் மற்றும் குளோசு, 1911)
# மெபோ பெரும் பறக்கும் அணில்



**மெபோ பெரும் பறக்கும் அணில்** (*Mebo giant flying squirrel*)(*பெட்டாவூரிசுடா சையான்ஜெனிசு*) என்பது சையூரிடே குடும்பத்தில் உள்ள கொறிக்கும் அணில் சிற்றினமாகும். இது முதன்முதலில் 2013-ல் இந்தியாவின் அருணாச்சலப் பிரதேசத்தின் மேல் சியாங் மாவட்டத்தின் கிழக்கு இமயமலைக் காடுகளிலிருந்து விவரிக்கப்பட்டது.  

மிசிமி பெரும் பறக்கும் அணில் மற்றும் மெச்சுகா பெரும் பறக்கும் அணில் ஆகியவற்றுடன் அருணாச்சல பிரதேசத்தில் சமீபத்தில் கண்டுபிடிக்கப்பட்ட மூன்று பறக்கும் அணில் சிற்றினங்களில் இதுவும் ஒன்றாகும்.